Diari Oficial de la Generalitat Valenciana


Sumari del DOGV 6205, del 12-02-2010 (2010/1095)

ACORD de la Comissió Territorial d'Urbanisme de Castelló, de 27 de novembre de 2009, relatiu a la modificació puntual de les normes subsidiàries de planejament de Navajas referent a les parcel·les 64 i 65 de la urbanització Altomira.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1095


Data del document
:   27-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Navajas
    * pla d'urbanisme

ACORD de la Comissió Territorial d'Urbanisme de Castelló, de 27 de novembre de 2009, relatiu a la modificació puntual de les normes subsidiàries de planejament de Navajas referent a les parcel·les 64 i 65 de la urbanització Altomira. [2010/1095]  
Vist l'expedient de referència i de conformitat amb els següents  
Antecedents  
Primer. L'Ajuntament de Navajas va acordar el 25 d'agost de 2009 exposar al públic la modificació, la qual cosa es va dur a terme mitjançant anuncis publicats en el periòdic Mediterráneo, de 17 de setembre de 2009, i en el Diari Oficial de la Comunitat Valenciana, de 22 de setembre de 2009. Transcorregut el període d'informació al públic, durant el qual no es va formular cap al·legació, per Decret de l'alcalde, de 23 d'octubre de 2009, es va considerar aprovada provisionalment la modificació. L'aprovació provisional ha sigut ratificada per acord del Ple de l'Ajuntament de Navajas de 17 de novembre de 2009.  
Segon. El projecte consta de memòria i plànols.   
Tercer. Segons s'indica en el projecte de modificació, l'objecte és integrar al sòl urbà les parcel·les 64 i 65 de la urbanització Altomira, aprovada per la Comissió Provincial d'Urbanisme de Castelló de 15 de juny de 1973, les quals per error no figuren en les normes subsidiàries de planejament de Navajas aprovades definitivament el 23 de febrer de 1993, això a pesar que estan dotades de tots els serveis urbanístics, com la resta de parcel·les de la urbanització.  
Quart. El 10 de novembre de 2009 la Direcció General de Gestió del Medi Natural emet un informe en què es conclou que la modificació no està sotmesa a avaluació ambiental.  
Fonaments de dret  
Primer. Aquesta modificació puntual de les normes subsidiàries de planejament de Navajas s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. La tramitació d'aquesta modificació puntual de les normes subsidiàries de planejament de Navajas ha sigut correcta, de conformitat amb el que estableixen els articles 94.1 i 64 de la LUV. La documentació està completa, en compliment del que disposa l'article 64 i concordants de la LUV.  
Tercer. Per a poder resoldre aquest procediment cal tenir en compte una sèrie d'antecedents i situacions de fet que permeten conéixer amb precisió l'abast real d'aquesta modificació. Així, resulten rellevants les circumstàncies següents:  
1. La Comissió Provincial d'Urbanisme de Castelló, en sessió de 25 de juny de 1973, va aprovar el planejament de desenvolupament i el projecte d'urbanització de la urbanització Altomira, això tant en el que afecta el terme municipal de Navajas, com al de Segorbe (l'expedient i els plànols es troben en la caixa 451 de l'arxiu de la Comissió Territorial d'Urbanisme de Castelló). En els plànols corresponents al terme de Navajas figuren com a parcel·les del projecte les números 64 i 65, situades al costat del vial de separació entre els termes de Navajas i Segorbe.  
La urbanització Altomira, tant pel que fa a Navajas com a Segorbe, es va executar amb normalitat. En les ortofotos disponibles es pot apreciar que es van executar els vials i que les parcel·les 64 i 65 també estan urbanitzades.  
2. En les normes subsidiàries de planejament de Navajas aprovades definitivament el 23 de febrer de 1992, en canvi, la delimitació del terme s'ha realitzat deixant fora del terme municipal una xicoteta franja de terreny, la qual afecta precisament les esmentades parcel·les números 64 i 65. Com es pot apreciar en els plànols d'ordenació núm. 1 (classificació del sòl a escala a/10.000) i núm. 2 (plànol d'usos) aquestes parcel·les no és que no es classifiquen com a sòl urbà, el que passa és que no se'ls dóna cap classificació, per considerar que no estan al terme de Navajas, sinó al de Segorbe.  
3. Examinat el vigent Pla general de Segorbe, aprovat definitivament el 19 de novembre de 1990, s'observa que aquest tampoc dóna cap classificació a les dues parcel·les, perquè no les considera del seu terme municipal. En aquest sentit, el Pla general de Segorbe el que fa és recollir exactament la delimitació que figura en el planejament aprovat l'any 1973.  
4. Si s'examina la cartografia cadastral disponible en l'oficina virtual del cadastre s'observa que, almenys pel que fa a les parcel·les 64 i 65, aquestes se situen al terme municipal de Navajas. Segons la cartografia que es pot consultar en la pàgina web de l'Institut Cartogràfic Nacional, les esmentades parcel·les estan situades al terme municipal de Navajas.  
5. En tot cas, hi ha una certa confusió en la delimitació entre els dos termes en aquest punt. De fet, si s'examina el límit de terme municipal en la cartografia temàtica de la Conselleria s'adverteix que s'inclou a Segorbe una àmplia zona que de la resta de cartografia resulta amb claredat que pertany a Navajas.  
Quart. A la vista dels antecedents a què hem fet menció, resulta amb claredat que es va produir un error en els plànols d'ordenació de les normes subsidiàries de planejament de Navajas, perquè es van deixar sense ordenar dues parcel·les que sens dubte formaven part del terme municipal de Navajas.  
Aquestes dues parcel·les es van urbanitzar com a conseqüència del projecte d'urbanització aprovat definitivament l'any 1973, tal com figura en els plànols. Aquestes parcel·les no estan ordenades en el planejament urbanístic de Segorbe, el qual s'ajusta en aquest punt al que resulta del Pla aprovat en 1973.  
L'ordenament urbanístic es fonamenta en la regla de la remissió que la legislació fa al sistema de planejament municipal perquè siga aquest el que ordene amb detall totes les parcel·les del terme municipal. No poden existir parcel·les sense la corresponent classificació urbanística.  
En el cas que ens ocupa és indubtable que va existir un error en les normes subsidiàries de 1993, que van deixar fora de qualsevol tipus de determinació aquestes dues parcel·les.   
La modificació que s'examina només corregeix aquest error, ajustant-se per a això al que resulta no sols de la realitat fàctica sinó del pla i del projecte d'urbanització de 1973.  
No estem en aquest cas davant d'una reclassificació de sòl no urbanitzable, perquè les dues parcel·les que ens ocupen no estan classificades com a sòl no urbanitzable. En realitat, atés que no estan classificades per les normes subsidiàries de planejament de Navajas de 1983, en realitat podria haver-se entés que, en aquest punt, continuava sent aplicable el planejament de 1973, en el qual la qualificació d'aquestes parcel·les no oferia cap dubte. No obstant això, aquesta situació genera una gran inseguretat jurídica, per la qual cosa cal esmenar l'error i aprovar aquesta modificació puntual.  
En aquest sentit, la Direcció General de Gestió del Medi Natural reconeix, en l'informe de 10 de novembre de 2009, que "es tracta d'una correcció d'errors que es legitima a través d'una modificació puntual del planejament" i que aquesta modificació "no està sotmesa a avaluació ambiental".  
En suma, cal aprovar definitivament aquesta modificació puntual.  
Cinqué. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual de les normes subsidiàries de planejament de Navajas relativa a les parcel·les 64 i 65 de la urbanització Altomira.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Castelló de la Plana, 27 de novembre de 2009.- El secretari de la Comissió Territorial d'Urbanisme: Fernando Renau Faubell.